ਡੈਨਿਸ ਰਿਚੀ
ਡੇਨਿਸ਼ ਮੈਕਅਲੀਸਟਰ ਰਿੱਚੀ (9 ਸਤੰਬਰ 1941 – ਅੰ. 12 ਅਕਤੂਬਰ 2011) ਅਮਰੀਕਨ ਕੰਪਿਊਟਰ ਵਿਗਿਆਨੀ ਸੀ। ਉਸਨੇ C ਕੰਪਿਊਟਰ ਭਾਸ਼ਾ ਇਜਾਦ ਕੀਤੀ, ਅਤੇ ਕੇਨ ਥਾਮਸਨ ਨਾਲ ਮਿਲ ਕੇ UNIX ਕੰਪਿਊਟਰ ਓਪਰੇਟਿੰਗ ਸਿਸਟਮ ਤਿਆਰ ਕੀਤਾ। ਇਹਨਾਂ ਖੋਜਾਂ ਲਈ ਉਸ ਨੂੰ ਅਤੇ ਕੇਨ ਥਾਮਸਨ ਨੂੰ ਸਾਂਝੇ ਤੌਰ 'ਤੇ ਐਸੋਸੀਏਸਨ ਆਫ਼ ਕੰਪਿਊਟੰਗ ਮਸ਼ੀਨੀਰੀ ਵੱਲੋਂ 1983 ਵਿੱਚ ਟਿਊਰਿੰਗ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ। ਇਸ ਤੋਂ ਇਲਾਵਾ IEEE ਵੱਲੋਂ ਉਸ ਨੂੰ 1990 ਵਿੱਚ ਹੇਮਿੰਗ ਤਮਗੇ ਨਾਲ ਅਤੇ 1999 ਵਿੱਚ ਅਮਰੀਕੀ ਰਾਸ਼ਟਰਪਤੀ ਬਿਲ ਕਲਿੰਟਨ ਵੱਲੋਂ ਨੈਸ਼ਨਲ ਮੈਡਲ ਆਫ਼ ਟੈਕਨਾਲਜੀ ਨਾਲ ਸਨਮਾਨਿਤ ਕੀਤਾ ਗਿਆ। ਰਿੱਚੀ 2007 ਵਿੱਚ ਸੇਵਾਮੁਕਤ ਹੋਣ ਤੋ ਪਹਿਲਾਂ ਲੂਸੈਂਟ ਟੈਕਨਾਲਜੀ ਸਿਸਟਮ ਸਾਫਟਵੇਅਰ ਵਿੱਚ ਖੋਜ ਵਿਭਾਗ ਦਾ ਮੁਖੀ ਸੀ।